# பாப் டிலான்



கிருத்துவத்தை டிலான் தழுவிக் கொண்டிருந்தது அவரது விசிறிகளில் சிலருக்கும் சக இசைக்கலைஞர்கள் சிலருக்கும் பிடிக்கவில்லை. தான் கொல்லப்படுவதற்கு கொஞ்ச காலம் முன்னதாக, டிலானின் “காட்ட செர்வ் சம்படி”க்கு மறுமொழியாய் தனது “செர்வ் யுவர்செல்ஃபை” ஜான் லெனான் பதிவு செய்தார். 1981 வாக்கில் டிலானின் கிருத்துவ நம்பிக்கை மிகவும் வெளிப்பட்டதாய் ஆகியிருந்ததொரு சமயத்தில், *நியூயார்க் டைம்ஸில்* ஸ்டீபன் ஹோல்டன் எழுதினார்: “வயதோ (அவரது வயது இப்போது 40) அல்லது மிகவும் விளம்பரப்படுத்தப்பட்ட அவரது கிருத்துவ மறுபிறப்போ, அவரது அடிப்படையான கலக மனோநிலையை மாற்றி விடவில்லை.”  

### 1980கள்

1980 இலையுதிர் காலத்தில், “எ மியூசிக்கல் ரிட்ராஸ்பெக்டிவ்” என்று அழைக்கப்பட்ட தொடர்ச்சியான கச்சேரிகளில் தனது சுற்றுப்பயணத்தை டிலான் கொஞ்ச காலம் தொடர்ந்தார். அதில் 1960களில் பிரபலமுற்ற தனது பாடல்கள் பலவற்றையும் கையிருப்பில் சேர்த்துக் கொண்டார். அதற்கடுத்த வசந்த காலத்தில் பதிவு செய்யப்பட்ட *ஷாட் ஆஃப் லவ்* , இரண்டு வருடத்திற்கும் அதிகமானதொரு காலத்தில் டிலானின் முதல் மதச்சார்பற்ற தொகுப்புகளை கொண்டிருந்தது. அத்துடன் வெளிப்படையான கிறிஸ்தவ பாடல்களும் கலந்திருந்தன. “எவ்ரி க்ரெய்ன் ஆஃப் ஸேண்ட்” சில விமர்சகர்களுக்கு வில்லியம் பிளேக்கின் வரிகளை நினைவூட்டுவதாய் அமைந்தது.  

1980களில், டிலானின் படைப்புகளின் தரம் மாறுபட்டதாய் இருந்தது. 1983 ஆம் ஆண்டின் *இன்ஃபிடல்ஸ்* நல்ல மரியாதை பெற்றது. 1988 இன் *டவுன் இன் தி க்ரூவ்* விமர்சகர்களால் வறுத்தெடுக்கப்பட்டது. மைக்கேல் கிரே போன்ற விமர்சகர்கள் இசைமனையில் அசாதாரண அலட்சியம் காட்டுவது மற்றும் தனது சிறந்த பாடல்களை வெளியிடத் தவறுவது ஆகிய இரண்டுக்காகவும் டிலானின் 1980களின் இசைத்தொகுப்புகளை விமர்சித்தனர். உதாரணமாக, *இன்ஃபிடல்ஸ்* பதிவு அமர்வுகளில் உருவான பல குறிப்பிடத்தக்க பாடல்களை டிலான் இசைத்தொகுப்பில் இருந்து நீக்கியிருந்தார். இவற்றுள் மிக மரியாதை பெற்றவையாக “ப்ளைண்ட் வில்லி மெக்டெல்”(டெட் ப்ளூஸ் பாடகர் மற்றும் ஆப்பிரிக்க அமெரிக்க வரலாற்றின் எழுச்சிக்கான ஒரு அஞ்சலி), “ஃபுட் ஆஃப் ப்ரைட்” மற்றும் “லார்ட் புரொடெக்ட் மை சைல்ட்”ஆகியவற்றைக் குறிப்பிடலாம். இந்த பாடல்கள் பின்னர் *தி பூட்லெக் சீரிஸ் தொகுதி 1-3 (அபூர்வமானது &amp; வெளியிடாதது) 1961-1991* தொகுப்பில் வெளியிடப்பட்டன.  

ஜூலை 1984 மற்றும் மார்ச் 1985க்கு இடையே, டிலான் *எம்பயர் பர்லெஸ்க்* என்னும் தனது அடுத்த இசைமனை இசைத்தொகுப்பை பதிவு செய்தார். இருப்பதற்காகத் தான் தன்னை பணியமர்த்தியதாய் உணர்ந்ததாக பேகர் தெரிவித்தார்.  

“வீ ஆர் தி வேர்ல்டு” என்னும் யுஎஸ்ஏ ஃபார் ஆப்பிரிக்கா பஞ்ச நிவாரண நிதிதிரட்டுவதற்கான தனிப்பாடலை டிலான் அமெரிக்காவில் பாடினார். ஜூலை 13, 1985 அன்று, பிலடெல்பியாவின் JFK ஸ்டேடியத்தில் நடந்த லைவ் எய்ட் கச்சேரியின் உச்சகட்டத்தில் அவர் தோன்றினார். கெய்த் ரிச்சர்ட்ஸ் மற்றும் ரோனி உட் புடைசூழ, கிராமப்புற ஏழ்மை குறித்த தனது “ஹோலிஸ் பிரவுன்” ஆரம்பநிலை பதிப்பை டிலான் நிகழ்த்தினார். அதன் பின் பார்த்துக் கொண்டிருந்த உலகெங்கிலுமான பில்லியனுக்கும் அதிகமான மக்களைப் பார்த்து இவ்வாறு கூறினார்: “இதில் இருந்து கொஞ்ச பணம், ஒரு மில்லியன் அல்லது இரண்டு மில்லியனாக இருக்கலாம்.....அதனை எடுத்து இங்கிருக்கும் விவசாயப் பண்ணைகள், அல்லது விவசாயிகள் வங்கிகளுக்குக் கடன்பட்டிருக்கும் அடமானங்களுக்கு செலுத்தப் பயன்படுத்தலாம் என்று நம்புகிறேன்.” அவருடைய கருத்துகள் பொருத்தமற்றவையாக பரவலாய் விமர்சிக்கப்பட்டது என்றாலும் கடனில் இருந்த அமெரிக்க விவசாயிகளுக்கு நலன் பயக்கும் வகையில் ஃபார்ம் எய்ட் என்கிற தொடர்ச்சியான நிகழ்வுகளை ஒருங்கிணைக்க வில்லி நெல்சனுக்கு இது ஊக்கமூட்டுவதாய் அமைந்தது.  

1986 ஆம் ஆண்டு ஏப்ரலில், குர்திஸ் ப்ளோ’வின் “ஸ்ட்ரீட் ராக்” வரிகளுக்கு குரல் கொடுத்ததன் மூலம் ராப் இசை உலகில் டிலான் காலடி எடுத்து வைத்தார். இது ப்ளோ’வின் இசைத்தொகுப்பான *கிங்டம் ப்ளோ* வில் இடம்பெற்றது. இந்த கூட்டுமுயற்சியை சிந்தித்த பாடகர்-பாடலாசிரியர்-தயாரிப்பாளராய் இருக்கும் வேய்ன் கே.கேர்ஃபீல்டு, மற்றும் இப்போது அமெரிக்கன் ஐடல் நிகழ்ச்சியில் தலைமை குரல் பயிற்சியாளராய் இருப்பவரும் முன்னாளில் டிலானின் பின்புலக் குழு பாடகருமான டெப்ரா பைர்ட் ஆகியோர் தான் டிலானின் இசைக்கு ஏற்பாடு செய்த பெருமைக்கு உரியவர்களாய் கருதப்படுகின்றனர். 1986 ஜூலையில், டிலான் *நாக்ட் அவுட் லோடட்* இசைத்தொகுப்பை வெளியிட்டார். இதில் மூன்று மாற்றுக்குரல் பாடல்கள் (லிட்டில் ஜூனியர் பார்க்கர், கிறிஸ் கிறிஸ்டோபர்சன் எழுதியவை மற்றும் பாரம்பரிய ஸ்தோத்திர பாடல் “ப்ரீசியஸ் மெமரிஸ்”), பிற எழுத்தாளர்களுடன் (டாம் பெட்டி, சாம் ஷெப்பர்டு மற்றும் கரோல் பேயர் ஸேகர்) இணைந்து எழுதிய மூன்று பாடல்கள், மற்றும் டிலானின் இரண்டு தனிப்பாடல் தொகுப்புகள் இடம்பெற்றன. இந்த இசைத்தொகுப்பு பிரதானமாக எதிர்மறை விமர்சனங்களைப் பெற்றது. *ரோலிங் ஸ்டோன்* இந்த இசைத்தொகுப்பை “மனச்சோர்வளிக்கும் விடயம்” என்று எழுதியது. அத்துடன் *ஃப்ரீவீலிங்’*க்குக்குப் பிறகு (1963) தலைமை 50 இடங்களில் இடம்பிடிக்கத் தவறிய முதல் டிலான் இசைத்தொகுப்பாகவும் இது ஆனது. அதன்பின், சாம் ஷெப்பர்டு உடன் இணைந்து டிலான் எழுதிய ‘ப்ரவுன்ஸ்வில்லி கேர்ள்’ என்னும் 11 நிமிட காவியத்தை ஒரு மேதாவிப் படைப்பாக சில விமர்சகர்கள் பாராட்டி வந்துள்ளனர். 1986 மற்றும் 1987 ஆம் வருடங்களில், டாம் பெட்டி மற்றும் தி ஹார்ட்பிரேக்கர்ஸ் உடன் சேர்ந்து டிலான் விரிவான சுற்றுப்பயணம் மேற்கொண்டார். ஒவ்வொரு இரவிலும் பெட்டியுடன் பல பாடல்களில் குரலைப் பகிர்ந்து கொள்வார். தி கிரேட்ஃபுல் டெட் குழுவுடனும் 1987 ஆம் ஆண்டில் டிலான் சுற்றுப்பயணம் மேற்கொண்டார். இதிலிருந்து தான் *டிலான் &amp; தி டெட்* நேரலை இசைத்தொகுப்பு பிறந்தது. இந்த இசைத்தொகுப்பு சில எதிர்மறையான விமர்சனங்களைப் பெற்றது. *ஆல்மியூசிக்* கூறியது: “பாப் டிலான் அல்லது தி கிரேட்ஃபுல் டெட் குழுவினரின் மிக மோசமான இசைத்தொகுப்பு என்று கூறுவதற்கான அநேக சாத்தியங்கள் உள்ளன.” இந்த இசைக்குழு மாற்ற ஏற்பாடுகள் முயற்சிக்கு பின், ஜூன் 7, 1988 அன்று தி நெவர் எண்டிங் டூர் என்று பின்னர் அழைக்கப்பட்டதொரு சுற்றுப்பயணத்தை டிலான் துவக்கினார். கிதார் கலைஞர் ஜி.ஈ.ஸ்மித் உள்ளிட்ட வெகு குறைந்த பின்புலக் குழுவுடன் இந்த இசைப்பயணத்தை அவர் நிகழ்த்தினார். இந்த சிறிய ஆனால் தொடர்ந்த வளர்ச்சியுற்று வந்த குழுவுடன் தான் அடுத்த 20 வருடங்களுக்கு டிலான் தொடர்ந்து சுற்றுப்பயணங்கள் மேற்கொண்டார். “நைட் ஆஃப்டர் நைட்”, மற்றும் “ஐ ஹேடு எ ட்ரீம் எபவுட் யூ, பேபி” ஆகிய இரண்டு மூலப் பாடல்கள் மற்றும் ஜான் ஹியாட்டின் “தி யூஸ்வல்” பாடலுக்கான மாற்றுக்குரல் பதிப்பு ஆகியவற்றையும் டிலான் பங்களித்தார். இந்த படம் விமர்சனரீதியாகவும் வர்த்தகரீதியாகவும் தோல்வியைத் தழுவியது.  

ராக் அண்ட் ரோல் பெருமைக்குரிய அவையில் டிலான் 1988 ஜனவரியில் சேர்த்துக் கொள்ளப்பட்டார். சேர்ப்பு விழாவில் ப்ரூஸ் ஸ்பிரிங்ஸ்டன் அறிவித்தார்: “எல்விஸ் உங்களது உடலுக்கு விடுதலை அளித்ததைப் போல பாப் உங்கள் மனதுக்கு விடுதலை அளித்தார். இசை என்பது இயல்பாக உடல்தொடர்புற்று இருப்பதால் அதற்காக அது அறிவுஜீவித்தனத்திற்கு எதிரானது அல்ல என்பதை அவர் நமக்கு நிரூபித்துக் காட்டி இருக்கிறார்.” அதன்பின் டிலான் *டௌன் இன் தி க்ரூவ்* இசைத்தொகுப்பை வெளியிட்டார். இது அவரது முந்தைய இசைமனை இசைத்தொகுப்பைக் காட்டிலும் இன்னும் மோசமாய் விற்பனையானது. ஆயினும், “சில்வியோ”ஒரு தனிப்பாடலாக சற்று வெற்றி கண்டது. அதே இளவேனிலின் பிற்பகுதியில், டிலான் டிராவலிங் வில்பரிஸ்யின் இணை ஸ்தாபகராகவும் உறுப்பினராகவும் ஆனார். ஜார்ஜ் ஹாரிசன், ஜெஃப் லைன், ராய் ஓர்பிஸன், மற்றும் டாம் பெட்டி ஆகியோர் அதில் இருந்தனர். *டிராவலிங் வில்பரிஸ் வால். 1* பல பிளாட்டின அந்தஸ்தை பெற்று மீண்டும் இசைத்தொகுப்பு வரிசைப் பட்டியல்களுக்குத் திரும்பியது.  

டேனியல் லனோய்ஸ் தயாரித்த *ஓ மெர்சி* உடன் டிலான் இந்த தசாப்தத்தை ஒரு உயர்ந்த மட்டத்தில் முடித்தார். இந்த இசைத்தொகுப்பு “சவாலானதாகவும் இருந்தது திருப்தியளிப்பதாகவும் இருந்தது”என்று *ரோலிங் ஸ்டோன்* இதழ் கூறியது. ஒரு தொலைந்த காதல் குறித்த இசைத்தொகுப்பான “மோஸ்ட் ஆஃப் தி டைம்” பாடல் பின்னர் *ஹை ஃபிடெலிட்டி* படத்தில் பிரதானமாக இடம்பிடித்தது. அதேசமயத்தில் “வாட் வாஸ் இட் யூ வாண்டட்?” மத இலக்கணப் புத்தகமாகவும், விமர்சகர்கள் மற்றும் ரசிகர்களின் எதிர்பார்ப்புகள் குறித்த ஒரு வறண்ட கருத்தாகவும் இரண்டு வகையிலும் பொருள் புரிந்து கொள்ளப்பட்டது. “ரிங் தெம் பெல்ஸ்” பாடலின் மத பிம்பம் மத நம்பிக்கையின் மறுபிரமாணமாக சில விமர்சகர்களுக்குத் தோன்றியது.  

### 1990கள்
டிலானின் 1990கள் *அண்டர் தி ரெட் ஸ்கை* (1990) உடன் துவங்கியது. இது கருத்துமிகுந்த *ஓ மெர்ஸி* யில் இருந்தான ஒரு திருப்பம் ஆகும். இந்த இசைத்தொகுப்பு பல வெளிப்பட்ட எளிமையுடன் இருந்த பாடல்களைக் கொண்டிருந்தது. இதில் ”அண்டர் தி ரெட் ஸ்கை” மற்றும் “விக்கிள் விக்கிள்” ஆகியவை அடங்கும். இந்த இசைத்தொகுப்பின் வாத்தியக் கலைஞர்களில் ஜார்ஜ் ஹாரிஸன், கன்ஸ் அன்’ ரோஸஸின் ஸ்லாஷ், டேவிட் கிராஸ்பி, ப்ரூஸ் ஹார்ன்ஸ்பை, ஸ்டீவி ரே வாகன், மற்றும் எல்டன் ஜான் ஆகியோர் அடங்குவர். இத்தகைய வலிமையானதொரு அணி இருந்தும், இந்த இசைத்தட்டு மோசமான விமர்சனங்களை பெற்றதோடு விற்பனையும் சரியாக இல்லை.  

1991 ஆம் ஆண்டில், கிராமி ஆயுள்கால சாதனை விருதை வழங்கி இசைத்தட்டு துறை டிலானைக் கவுரவித்தது. இந்த நேரத்தில் சதாம் உசேனுக்கு எதிரான வளைகுடாப் போரும் துவங்கியது. டிலான் தனது “மாஸ்டர்ஸ் ஆஃப் வார்” பாடலை உருவாக்கினார்.  

அடுத்த சில ஆண்டுகள் டிலான் தனது வேர்களை நோக்கித் திரும்புவதைக் காண்பதாய் அமைந்தது. பழைய நாட்டுப்புற இசை மற்றும் ப்ளூஸ் பாடல்களைக் கொண்ட இரண்டு இசைத்தொகுப்புகள் வெளியாயின: *குட் அஸ் ஐ பீன் டூ யூ* (1992) மற்றும் *வேர்ல்டு கோன் ராங்* (1993) ஆகியவை. பல விமர்சகர்களும் ரசிகர்களும் “லோன் பில்கிரிம்” பாடலின் அமைதியான அழகு குறித்து சிலாகித்துப் பேசினர், இந்த பாடல் 19 ஆம் நூற்றாண்டின் ஆசிரியர் ஒருவரால் எழுதப்பட்டு டிலான் ஒரு அரிய மரியாதையுடன் பாடியதாகும். இந்த வேர்நோக்கிய மனோநிலைக்கு விதிவிலக்காய் டிலான் 1991 ஆம் ஆண்டில் மைக்கேல் போல்டான் உடன் பாடல் எழுதுவதில் கூட்டு சேர்ந்தது அமைந்தது; இந்த கூட்டில் விளைந்த “ஸ்டீல் பார்ஸ்” போல்டானின் *டைம், லவ் &amp; டெண்டர்னெஸ்* இசைத்தொகுப்பில் வெளியானது. 1994 நவம்பரில், *எம்டிவி அன்பிளக்டு* நிகழ்ச்சிக்காக இரண்டு நேரலை நிகழ்ச்சிகளை டிலான் பதிவு செய்தார். இந்த நிகழ்ச்சியில் பாரம்பரிய பாடல்களின் ஒரு தொகுப்பை தான் பாட விரும்பியதாகவும், ஆனால் மாபெரும் வெற்றிப் பாடல்கள் தொகுப்பையே பாட வேண்டும் என்று சோனி நிர்வாகிகள் வலியுறுத்தி விஞ்சி விட்டனர் என்பதாய் அவர் தெரிவித்தார். இதிலிருந்து உருவான “*எம்டிவி அன்பிளக்டு* ” இசைத்தொகுப்பில் போர் மற்றும் மூர்க்ககுணம் இரண்டின் அழிவுகுணங்களையும் விவரிக்கும் 1963 ஆம் ஆண்டின் வெளிவராத பாடலான “ஜான் பிரவுன்” இடம்பெற்றிருந்தது.  

பாடல்களின் ஒரு தொகுப்பு இவரது மினஸோடா பண்ணையில் பனிபெய்து கொண்டிருந்த சமயத்தில் எழுதியது என கூறப்பட்டு வந்த நிலையில், 1997 ஜனவரியில் மியாமியில் உள்ள க்ரைடீரியா ஸ்டுடியோஸில் டேனியல் லனோய்ஸ் உடன் பதிவு நேரத்தை டிலான் முன்பதிவு செய்து கொண்டார். இதனையடுத்து வந்த இசைப்பதிவு அமர்வுகள் பதட்டம் விளைவிப்பனவாய் அமைந்திருந்ததாக சில குறிப்புகள் கூறுகின்றன. அந்த இளவேனிலின் பிற்பகுதியில், இசைத்தொகுப்பு வெளியாகும் முன்னதாக, ஹிஸ்டோபிளாஸ்மோஸிஸினால் வரும் பெரிகார்டிடிஸ் எனும் உயிருக்கு ஆபத்தானதொரு இதயத் தொற்றின் காரணமாக டிலான் மருத்துவமனையில் அனுமதிக்கப்பட்டார். திட்டமிடப்பட்டிருந்த அவரது ஐரோப்பிய சுற்றுப்பயணம் ரத்தானது. ஆனால் டிலான் துரிதமாக தேறினார். மருத்துவமனையை விட்டு செல்லும்போது அவர், ”விரைவில் எல்விஸை சந்திக்கப் போவதாகத் தான் தான் நினைத்ததாக”க் கூறினார். கோடைமத்தியில் அவர் மீண்டும் களம் இறங்கி விட்டார். அத்துடன் இலையுதிர் கால ஆரம்பத்தில், இத்தாலியின் போலோக்னாவில் வேர்ல்டு யூகரிஸ்டிக் கான்ஃபெரன்ஸில் திருத்தந்தை இரண்டாம் அருள் சின்னப்பர் முன்னதாக அவர் இசை நிகழ்த்தினார். டிலானின் “ப்ளோயிங்’ இன் தி விண்ட்” வரிகளின் அடிப்படையில் அமைந்த மதச் சடங்கின் மூலம் 200,000 வருகையாளர்களை போப் ஆசிர்வதித்தார்.  

செப்டம்பரில் லனோய்ஸ் தயாரித்த புதிய இசைத்தொகுப்பு *டைம் அவுட் ஆஃப் மைண்ட்* வெளியானது. காதல் மற்றும் அதன் யோசனைகள் குறித்த கடுமையான மதிப்பீட்டால், ஏழு ஆண்டுகளில் டிலானின் முதன்முறைப் பாடல்களின் முதல் தொகுப்பாய் அமைந்த இது, மிகுந்த பாராட்டுகளைப் பெற்றது. *ரோலிங் ஸ்டோன்* எழுதியது: “மரணிக்கும் தன்மை கடுமையாய் இறங்குகிறது, தூக்குகயிறு தொங்குகையில் நகைச்சுவை தோன்றுகிறது.” இந்த சிக்கலான பாடல்களின் தொகுப்பு அவருக்கு முதன்முதல் தனியான “ஆண்டின் சிறந்த ஆல்ப” கிராமி விருதை வென்று தந்தது (1972 இல் வென்ற *தி கன்சர்ட் ஆஃப் பங்களாதேஷ்* நிகழ்ச்சியில் பாடிய ஏராளமான கலைஞர்களில் இவரும் ஒருவர்). “மேக் யூ ஃபீல் மை லவ்” காதல் பாடல் கார்த் ப்ரூக்ஸ்க்கு முதலிட நாட்டுப்புற வெற்றிப் பாடலாய் ஆனது.  

### 2000கள்

டிலான் புதிய ஆயிரமாண்டு துவக்கத்தை தனது முதல் ஆஸ்கர் விருதுடன் துவக்கினார்; *ஒண்டர் பாய்ஸ்* படத்திற்காக எழுதப்பட்ட அவரது “திங்ஸ் ஹேவ் சேஞ்ச்டு” பாடல் கோல்டன் குளோப் விருதையும் அகாதமி விருதையும் 2001 மார்ச் மாதத்தில் வென்றது. இந்த ஆஸ்கர் அவருடன் நிகழ்ச்சிகளுக்கு பயணிக்கிறது.  

*“லவ் அண்ட் தெஃப்ட்”* செப்டம்பர் 11, 2001 அன்று வெளியானது. தனது சுற்றுப்பயண இசைக்குழுவைக் கொண்டு இதனைப் பதிவு செய்த டிலான், ஜேக் ஃப்ராஸ் என்கிற புனைப்பெயரில் தானே இந்த இசைத்தொகுப்பைத் தயாரித்தார். இந்த இசைத்தொகுப்பு விமர்சனரீதியாக நல்ல வரவேற்பைப் பெற்றதோடு பல கிராமி விருதுகளுக்கு பரிந்துரை செய்யப் பெற்றது.  

2003 ஆம் ஆண்டில் தனது “மறு பிறப்பு” காலகட்ட திருச்சபைப் பாடல்களை டிலான் மீண்டும் மறுபிரவேசம் செய்தார். அதே வருடத்தில், *மாஸ்க்டு &amp; அனானிமஸ்* திரைப்படமும் வெளியிடப் பெற்றது. இதில் தொலைக்காட்சி தயாரிப்பாளரான லேரி சார்லஸ் உடன் டிலான் கூட்டு சேர்ந்து நடிப்பில் பங்குபெற்றிருந்தார். ஜெஃப் பிரிட்ஜஸ், பெனிலோப் க்ருஸ் மற்றும் ஜான் குட்மேன் ஆகியோர் உள்ளிட்ட நன்கறிந்த பிரபல நடிகர்கள் இதில் நடித்திருந்தனர். இந்த படம் விமர்சகர்களையும் துருவப்படுத்தியது: பலர் இதனை “குழப்பமான படைப்பு” என்று நிராகரித்தனர்; சிலர் இதனை செறிவு மிகுந்த கலைப்படைப்பு என்றனர்.  

2004 அக்டோபரில், டிலான் தனது *கிரானிக்கள்ஸ்* சுயசரிதையின் முதல் பாகத்தை வெளியிட்டார். இந்த புத்தகம் எதிர்பார்ப்புகளைக் குழப்புவதாய் அமைந்தது. டிலான் மூன்று அத்தியாயங்களை நியூயார்க் நகரத்தில் 1961 - 1962 காலத்தில் செலவிட்ட சமயத்திற்கு அர்ப்பணித்திருந்தார். அவரது புகழ் உச்ச காலத்தில் இருந்து 60களின் மத்திய காலப் பகுதி வரையான காலத்தை ஏறக்குறைய அவர் புறக்கணித்திருந்தார். *நியூ மார்னிங்* (1970) மற்றும் *ஓ மெர்ஸி* (1989) இசைத்தொகுப்புகளுக்கும் அவர் அத்தியாயங்களை அர்ப்பணித்திருந்தார். இந்த புத்தகம் *நியூயார்க் டைம்ஸின் **கற்பனைசாரா படைப்புகள் பட்டியலில் 2004 டிசம்பரில் இரண்டாம் இடத்தை எட்டியதோடு தேசிய புத்தக விருதுக்கும் பரிந்துரை செய்யப்பட்டது.** *  

மார்டின் ஸ்கார்ஸெஸெ பாராட்டிய திரைப்பட சரிதையான *நோ டைரக்‌ஷன் ஹோம்* 2005 செப்டம்பரில் ஒளிபரப்பப்பட்டது. இந்த ஆவணப்படம் டிலான் நியூயார்க்கில் 1961 ஆம் ஆண்டில் வந்தது முதல் 1966 ஆம் ஆண்டில் அவருக்கு நிகழ்ந்த மோட்டார்சைக்கிள் விபத்து வரையான காலகட்டத்தை படம்பிடித்திருக்கிறது. இதில் சுஸ் ரொடோலோ, லியாம் கிளான்ஸி, ஜோன் பேயஸ், ஆலன் கின்ஸ்பெர்க், பீடெ ஸீகெர், மேவிஸ் ஸ்டேபிள்ஸ் ஆகியோருடனான நேர்காணல்கள் மற்றும் டிலான் தானே அளித்த பேட்டி ஆகியவை இடம்பெற்றிருந்தன. இந்த படம் 2006 ஏப்ரலில் ஒரு பீபாடி விருதினையும் 2007 ஜனவரியில் ஒரு கொலம்பியா-டுபாண்ட் விருதினையும் வென்றது. உடன்வரும் இசைத்தடத்தில் டிலானின் ஆரம்ப வாழ்க்கையில் இருந்தான வெளிவராத பாடல்கள் இடம்பிடித்திருந்தன.  

#### *மாடர்ன் டைம்ஸ்* (2006–08)

மே 3, 2006 அன்று டிலான் இசைவட்டு ஒலிபரப்பாளராய் அரங்கேற்றம் கண்டார். *தீம் டைம் ரேடியோ ஹவர்* என்கிற ஒரு வாராந்திர வானொலி நிகழ்ச்சியை அவர் நடத்தினார். இதில் ஒரு தேர்ந்தெடுத்த கருத்தைச் சுற்றிய தெரிவு செய்யப்பட்ட பாடல்கள் இடம்பெறும். 1930கள் முதல் இன்றைய காலம் வரையான செவ்வியல் மற்றும் தெளிவற்ற இசைத்தட்டுகளை டிலான் ஒலிபரப்பியிருக்கிறார். இந்த நிகழ்ச்சி ரசிகர்கள் மற்றும் விமர்சகர்கள் இடையே பாராட்டப் பெற்றது. அந்த அளவுக்கு டிலான் கதை சொல்வது தனது கிண்டலான நகைச்சுவை உணர்வுடன் தேர்ந்தெடுத்த குறிப்புகளைச் சொல்வது, அத்துடன் தனது இசைத் தெரிவுகளில் கருத்துரீதியான அழகைக் கொணர்வது என சிறப்பாய் செயல்பட்டார். இசையாசிரியரான பீட்டர் குரால்னிக் தெரிவித்தார்: “இந்த நிகழ்ச்சியின் மூலம் டிலான், எல்லைகள் இல்லாத ஒரு இசை உலகத்திற்குள் உலவுகிறார்." 2009 ஏப்ரல் மாதத்தில், டிலான் தனது வானொலி வரிசையின் 100வது நிகழ்ச்சியை ஒலிபரப்பினார்; “குட்பை” என்பது தான் கருப்பொருளாய் இருந்தது. இதில் இசைக்கப்பட்ட இறுதி இசைத்தட்டு வுடி குத்ரியின் “ஸோ லாங், இட்ஸ் பீன் குட் டு க்நோ யஹ்” என்பதாகும். டிலானின் வானொலி ஒலிபரப்பு காலம் முடிவு பெற்றிருக்கலாம் என்பதான ஊகத்திற்கு இது இட்டுச் சென்றது.  

ஆகஸ்டு 29, 2006 அன்று, டிலான் தனது *மாடர்ன் டைம்ஸ்* இசைத்தொகுப்பை வெளியிட்டார். நவீன கால ஒலிப் பதிவுகளின் தரத்தை விமர்சித்த டிலான் தனது புதிய பாடல்கள் “அவற்றை இசைமனையில் பதிவு செய்த சமயத்தில் பத்து மடங்கு மேம்பட்டு ஒலித்ததாய்” *ரோலிங் ஸ்டோன்* பேட்டியில் தெரிவித்தார். டிலானின் குரல் சற்று கரகரப்பாய் இருந்தது என்றாலும் (*தி கார்டியனுக்கு* எழுதும் ஒரு விமர்சகர் இந்த இசைத்தொகுப்பில் அவர் பாடியிருந்ததை “மரண முனகல்” போல் இருந்ததாக குணாதிசயப்படுத்தினார்) பல விமர்சகர்களும் இந்த இசைத்தொகுப்பை புகழ்ந்தனர். பலரும் இதனை *டைம் அவுட் ஆஃப் மைண்ட்* மற்றும் *“லவ் அண்ட் தெஃப்ட்”* ஆகியவற்றைத் தழுவிய ஒரு வெற்றிகரமான வரிசையின் இறுதித் தவணை என்பதாய் வர்ணித்தனர். *மாடர்ன் டைம்ஸ்* அமெரிக்க இசைத்தொகுப்பு வரிசையில் முதலிடத்தில் நுழைந்தது. இதன்மூலம் 1976 ஆம் ஆண்டின் *டிஸைர்* இசைத்தொகுப்புக்குப் பிறகு இந்த இடத்தை எட்டும் டிலானின் முதல் இசைத்தொகுப்பாக இது ஆனது.  

மூன்று கிராமி விருதுகளுக்கு பரிந்துரை செய்யப்பட்ட *மாடர்ன் டைம்ஸ்* சிறந்த சமகால நாட்டுப்புற/அமெரிக்கானா இசைத்தொகுப்பிற்கான விருதை வென்றது. அத்துடன் “சம்டே பேபி”க்காக பாபி டிலானுக்கு சிறந்த தனிநபர் ராக் குரல் திறனுக்கான விருது கிட்டியது. *ரோலிங் ஸ்டோன்* இதழும், இங்கிலாந்தில் உள்ள *அன்கட்* டும் *மாடர்ன் டைம்ஸை* 2006 ஆம் ஆண்டின் ஆண்டின் சிறந்த இசைத்தொகுப்பாய் தேர்வு செய்தன. *மாடர்ன் டைம்ஸ்* வெளியான அதே நாளில் டிலானினி அனைத்து இசைத்தொகுப்புகளையும் அடக்கியிருந்ததான ஒரு எண்மருவித் தொகுப்பும் வெளியானது. மொத்தம் 773 பாடல்கள் இடம்பெற்ற இத்தொகுப்பில் 42 அபூர்வமான வெளியாகாத பாடல்களும் இருந்தன.  

2007 ஆகஸ்டு மாதத்தில், *ஐ’ம் நாட் தேர்* என்னும் விருது வென்ற திரைப்படம் வெளியானது. டாட் ஹேய்ன்ஸ் எழுதி இயக்கிய இந்த திரைப்படம், “பாப் டிலானின் இசையால் ஊக்கம் பெற்றது” என்ற அடிக்குறிப்பைக் கொண்டிருந்தது. டிலானது வாழ்க்கையின் வெவ்வேறு அம்சங்களைப் பிரதிநிதித்துவப்படுத்த இந்த படம் ஆறு வேறுபட்ட பாத்திரங்களைப் பயன்படுத்தியது, கிறிஸ்டியன் பலே, கதே ப்ளான்செட், மார்கஸ் கார்ல் ஃபிராங்ளின், ரிச்சர்ட் கெரெ, ஹீத் லெட்ஜர் மற்றும் பென் விஷா இப்பாத்திரங்களில் நடித்திருந்தனர். டிலானின் முன்னர் வெளியாகாத 1967 இசைப்பதிவு முதன்முறையாக இப்படத்தின் மூல இசைத்தடத்தில் வெளியானது; அனைத்து பிற பாடல்களும் டிலான் பாடல்களின் மாற்றுக்குரல் பாடல்களாகும். எடி வெடர், ஸ்டீபன் மால்க்மஸ், ஜெஃப் ட்வீடி, வில்லீ நெல்சன், கேட் பவர், ரிச்சி ஹேவன்ஸ், மற்றும் டாம் வெர்லேய்ன் உள்ளிட்ட பல்வேறு கலைஞர்கள் பாடிய இவை இந்த படத்திற்காக சிறப்பாக பதிவு செய்யப்பட்டன.  

அக்டோபர் 1, 2007 அன்று, கொலம்பியா ரெக்கார்ட்ஸ் நிறுவனம் மூலம் மூன்று குறுந்தகடுகள் கொண்ட சுயபரிசோதனை இசைத்தொகுப்பான *டிலான்* வெளியானது. இதில் *டிலான் 07* சின்னத்தின் கீழான அவரது ஒட்டுமொத்த தொழில் வாழ்க்கை வரிசைப்படுத்தப்பட்டு இருந்தது.  

*டிலான் 07* விளம்பரம் நவீனப்பட்டிருந்தது டிலானின் வர்த்தக மதிப்பு 1990கள் காலத்தில் இருந்து குறிப்பிடத்தக்க மட்டத்திற்கு உயர்ந்திருந்ததை நினைவூட்டுவதாய் இருந்தது. முதலாவது சான்று 2004 ஆம் ஆண்டில் காணக்கிட்டியது. விக்டோரியா’ஸ் சீக்ரெட் உள்ளாடைக்கான தொலைக்காட்சி விளம்பரத்தில் டிலான் தோன்றினார். மூன்று வருடங்கள் கழித்து, அக்டோபர் 2007 ஆம் ஆண்டில், 2008 கேடிலாக் எஸ்கலேடுக்காக அதன்பின், 2009 ஆம் ஆண்டில், தனது வாழ்வின் மிகப்பெரிய விளம்பர ஒப்பந்தமாக பெப்சி விளம்பரத்தில் ராப் இசைக் கலைஞர் வில்.ஐ.எம் உடன் தோன்றினார். இந்த விளம்பரம் சூப்பர் பவுல் XLIII ஒளிபரப்பின் இடையே அறிமுகப்படுத்தப்பட்டது. இந்த விளம்பரம் சாதனை அளவாய் 98 மில்லியன் பார்வையாளர்களிடையே ஒளிபரப்பானது. ”ஃபாரெவர் யங்” பாடலின் ஆரம்ப வரிகளை டிலான் பாடித் துவங்குவார். இதனைத் தொடர்ந்து வில்.ஐ.எம். பாடலின் மூன்றாவது மற்றும் இறுதி பத்திகளின் ஹிப் ஹாப் வகையை செய்வார்.  

டிலானின் ஓவியங்கள் மீதான புத்தகமான *ட்ரான் பிளாங்க்* (1994) ரேண்டம் ஹவுஸால் வெளியிடப்பட்ட ஒரு தசாப்த காலத்திற்குப் பிறகு, *தி ட்ரான் பிளாங்க் சீரிஸ்* என்ற பெயரில் அவரது கலைப் படைப்புகளின் கண்காட்சி 2007 அக்டோபரில் ஜெர்மனியில் திறக்கப்பட்டது. டிலானின் ஓவியங்கள் மீதான முதல் பொது ஓவியக் கண்காட்சியாகும் இது. கண்காட்சியின் வெளியீட்டில் *பாப் டிலான்: தி ட்ரான் பிளாங் சீரிஸ்* புத்தகத்தின் வெளியீடும் அரங்கேற்றம் கண்டது. இதில் அந்த வரிசையின் 170 மறுஉருவாக்கங்கள் அடங்கியிருந்தன.  

2008 அக்டோபரில், டிலானின் *பூட்லெக் சீரிஸ்* 8 ஆம் தொகுதியை கொலம்பியா வெளியிட்டது. இரண்டு குறுந்தகடு தொகுப்பு மற்றும் மூன்று குறுந்தகடு பதிப்பு ஆகிய இரண்டு வகையாக 150 பக்க கடின அட்டை புத்தகத்துடன் வெளியிட்டது. *ஓ மெர்ஸி* முதல் *மாடர்ன் டைம்ஸ்* வரையான தேர்ந்தெடுத்த இசைமனை இசைத்தொகுப்புகளில் இருந்தான நேரலை நிகழ்ச்சிகள் இந்த தொகுப்பில் இடம்பெற்றிருந்தன. அத்துடன் டேவிட் ப்ரோம்பெர்க் மற்றும் ரால்ஃப் ஸ்டான்லி உடனான இசைத்தட பங்களிப்புகள் மற்றும் கூட்டுப்படைப்புகளும் இதில் இடம்பெற்றிருந்தன. இசைத்தொகுப்பின் விலை அமைப்பு - இரண்டு குறுந்தகடு தொகுப்பு 18.99 டாலருக்கும் மூன்று குறுந்தகடு பதிப்பு 129.99 டாலருக்கும் விற்பனை விலை நிர்ணயமானது - சில ரசிகர்களும் வர்ணனையாளர்களும் “ஆளைக் காலி செய்யும் விலை” என்பதாய் புகார் கூற இட்டுச் சென்றது. இந்த வெளியீடு விமர்சகர்களால் பரவலாய் பாராட்டப் பெற்றது.* *'  

#### *டுகெதர் த்ரூ லைஃப்* மற்றும் *கிறிஸ்துமஸ் இன் தி ஹார்ட்* (2009)
பாப் டிலான் தனது *டுகெதர் த்ரூ லைஃப்* இசைத்தொகுப்பை ஏப்ரல் 28, 2009 அன்று வெளியிட்டார். பிரெஞ்சு பட இயக்குநர் ஆலிவர் டஹான் தனது புதிய வீதிப் படமான *மை ஓன் லவ் சாங்* படத்திற்காக ஒரு பாடலை உருவாக்க கோரியபோது, ஆரம்பத்தில் “லைஃப் இஸ் ஹார்டு” என்கிற ஒரே ஒரு தனிப்பாடலைப் பதிவு செய்யும் நோக்கத்தோடு தான் துவங்கியதாகவும், பின் அந்த “இசைத்தட்டு தனது சொந்த திசையை எடுத்துக் கொண்டு விட்டது” என்றும் இசை செய்தியாளரான பில் ஃப்லேனகனுடனான உரையாடலின் போது டிலான் தெரிவித்தார். இது டிலானின் இணையதளத்தில் வெளியானது. இசைத்தொகுப்பின் பத்து பாடல்களில் ஒன்பது பாடல்கள் பாப் டிலான் மற்றும் ராபர்ட் ஹண்டர் இணைந்து எழுதியதாக பெயர் காட்டப்படுகிறது.  

இந்த இசைத்தொகுப்பு பெரிய அளவில் நேர்மறையான விமர்சனங்களைப் பெற்றது. ஆயினும் டிலானின் ஏராளமான படைப்புகளில் இது ஒரு சிறு சேர்க்கை தான் என்று பல விமர்சகர்கள் கூறினர். *ரோலிங் ஸ்டோன்* இதழில் டேவிட் ஃப்ரிக் எழுதினார்: “*லவ் அண்ட் தெஃப்ட்* அல்லது *மாடர்ன் டைம்ஸ்* ஆகியவற்றின் உடனடியான செவ்வியல் ஒளி இந்த இசைத்தொகுப்பில் இல்லாதிருக்கலாம். ஆனாலும் இது அங்கங்கு ஏராளமான இடங்களில் நெஞ்சைத் தைப்பதாய் இருக்கிறது.” டிலானது விமர்சகரான ஆண்டி கில் *தி இண்டிபெண்டன்ட்* டைம்ஸில் எழுதினார்: “இந்த இசைத்தட்டில் டிலான் ஓரளவு ஓய்வான எண்ண ஓட்டத்தில் அவ்வப்போது வந்து போகும் உணர்வுகளை பதிவு செய்யும் திறன் பெற்றிருக்கிறார். அதனால், இந்த இசைத்தொகுப்பு பல மைல்கல்லான தடங்களை கொண்டிருக்கிறது என்று சொல்ல முடியா விட்டாலும், வருடம் முழுவதும் கேட்டுக் கொண்டிருக்கத்தக்க மிக இயல்பாக அனுபவிக்கத்தக்க இசைத்தொகுப்புகளில் ஒன்றாய் இது இருக்கிறது.  

இந்த இசைத்தொகுப்பு வெளியான முதல் வாரத்தில், அமெரிக்காவில் பில்போர்டு 200 வரிசையில் முதலிடத்தை எட்டிப் பிடித்தது. இதனையடுத்து இந்த வரிசையில் முதலிடத்தில் அறிமுகமாகும் வயது முதிர்ந்த கலைஞராக (68 வயது) பாப் டிலான் பெருமை பெற்றார்.  

அக்டோபர் 13, 2009 அன்று, டிலான் *கிறிஸ்துமஸ் இன் தி ஹார்ட்* என்னும் கிறிஸ்துமஸ் இசைத்தொகுப்பை வெளியிட்டார். இதில் “லிட்டில் ட்ரம்மர் பாய்”, “விண்டர் ஒண்டர்லேண்ட்” மற்றும் “ஹியர் கம்ஸ் சாண்டா க்ளாஸ்” ஆகிய நிர்ணயமான கிறிஸ்துமஸ் பாடல்கள் இடம்பெற்றிருந்தன.  

இந்த இசைத்தொகுப்பு பொதுவாக சாதகமான விமர்சனங்களைப் பெற்றது. ” இதனை விடவும் உணர்ச்சிவசப்பட்டவராக அல்லது நேர்மையானவராக டிலான் இருந்திருக்க முடியாது என்று குண்டர்ஸென் கூறினார்.  

ஸ்ட்ரீட் நியூஸ் செர்வீஸில் வெளியான பேட்டி ஒன்றில், பாடல்களை டிலான் ஏன் நேருக்குநேர் பாணியில் பாடினார் என செய்தியாளர் பில் ஃப்ளேனகன் கேட்டபோது, அதற்கு டிலான் இவ்வாறு பதிலளித்தார்: “அதனை வேறு எந்த வகையிலும் பாடியிருக்க முடியாது. நாட்டுப்புற இசைப் பாடல்களைப் போலவே இந்த பாடல்கள் எனது வாழ்க்கையின் ஒரு பகுதியாய் அமைந்தவை."  

## நெவர் எண்டிங் டூர்

நெவர் எண்டிங் டூர் ஜூன் 7, 1988 அன்று துவங்கியது. 1990கள் மற்றும் 2000களின் மொத்த காலத்திலும் ஒரு வருடத்திற்கு சுமார் 100 நாட்கள் டிலான் கச்சேரிகள் நடத்தியிருக்கிறார் - 1960களில் தங்கள் இசை வாழ்க்கையைத் துவங்கிய பல கலைஞர்களுக்கும் இது ரொம்பவே பெரிய அட்டவணையாகும். 2008 இறுதிக்குள்ளாக, டிலானும் அவரது குழுவும் 2100க்கும் அதிகமான நிகழ்ச்சிகளை நடத்தியிருந்தனர். டிலானின் இசை நிகழ்ச்சிகள் கணிக்க முடியாதபடி இருக்கும். அவரது ஏற்பாடுகளையும் குரல் அணுகுமுறையையும் ஒவ்வொரு இரவும் மாற்றிக் கொண்டே இருப்பார். இது அவரது ரசிகர்களில் சிலருக்கு அதிருப்தியும் அளிப்பதுண்டு. டிலானின் நிகழ்ச்சிகள் குறித்த திறனாய்வுரீதியான கருத்து பிளவுபட்டே உள்ளது. தனது செறிவான கருத்தாழமிக்க பாடல்களை வெற்றிகரமாக ரசிகர்களிடம் கொண்டு செல்லும் வழியை டிலான் கண்டறிந்திருப்பதாக ரிச்சர்டு வில்லியம்ஸ் மற்றும் ஆண்டி கில் ஆகிய விமர்சகர்கள் வாதிடுகின்றனர். மற்றவர்களோ, “மாபெரும் பாடல் வரிகளை இவர் மென்று, கடித்து, துப்பி மொத்தத்தில் புரிந்து கொள்ளவியலாமல் பண்ணி விடுகிறார்” என்று இவரது குரல் பாணியை விமர்சிப்பதோடு, ரசிகர்களுடன் கலப்பதில் அவருக்கு ஆர்வமின்றி இருப்பதையும் விமர்சனம் செய்கின்றனர்.  

2010 துவக்கத்தில், டிலான் மார்ச் மற்றும் ஏப்ரலில் ஆசியாவுக்கு சுற்றுப்பயணம் மேற்கொள்வார் என தெரிவிக்கப்பட்டது. ஜப்பான் சுற்றுப்பயணம், மற்றும் பெய்ஜிங், ஷாங்காய், ஹாங்காங், தைவான் மற்றும் தென் கொரியா ஆகிய இடங்களிலான கச்சேரிகளை இந்த அட்டவணை அடக்கியிருக்கும்.  

## சொந்த வாழ்க்கை
### குடும்பம்
டிலான் சாரா லௌண்ட்ஸை நவம்பர் 22, 1965 அன்று திருமணம் செய்து கொண்டார். இவர்களின் முதல் குழந்தை ஜெஸி பைரன் டிலான் ஜனவரி 6, 1966 அன்று பிறந்தது. அதன்பின் அவர்களுக்கு அனா லீ; சாமுவேல் இஸாக் ஆப்ரஹாம், மற்றும் ஜேகப் லூக் ஆகிய இன்னும் மூன்று குழந்தைகள் பிறந்தன. சாராவின் முந்தைய திருமணம் மூலமான மரியா லவுண்ட்ஸ் என்னும் பெண்பிள்ளையையும் டிலான் தத்தெடுத்தார். அக்டோபர் 21, 1961 அன்று பிறந்த இவர் இப்போது இசைக்கலைஞர் பீட்டர் ஹிமல்மேனை திருமணம் முடித்துள்ளார். 1990களில் இவரது மகன் ஜேகப் டிலான் தி வால்ஃபிளவர்ஸ் என்னும் இசைக்குழுவின் தலைமைப் பாடகராக பிரபலமுற்றார். ஜெஸி டிலான் திரைப்பட இயக்குநராகவும் வெற்றிகரமான தொழிலதிபராயும் இருக்கிறார். பாப் மற்றும் சாரா டிலான் ஜூன் 29, 1977 அன்று விவாகரத்து செய்து கொண்டனர்.  

1986 ஜூன் மாதத்தில், டிலான் தனது வெகுநாள் பின்புலப் பாடகரான கரோலின் டென்னிஸை (பல சமயங்களில் தொழில்முறையாக கரோல் டென்னிஸ் என அறியப்படுகிறார்) திருமணம் செய்தார். அவர்களது பெண் குழந்தையான டிஸைரி கேப்ரியல் டென்னிஸ்-டிலான் ஜனவரி 31, 1986 அன்று பிறந்தார். இந்த ஜோடி 1992 அக்டோபர் மாதத்தில் விவாகரத்து செய்தது. ஹோவார்டு சௌனெஸ் எழுதிய *டௌன் தி ஹைவே: தி லைஃப் ஆஃப் பாப் டிலான்* என்னும் டிலான் வாழ்க்கை வரலாறு 2001 ஆம் ஆண்டில் வெளியிடப்படும் வரை இவர்களது திருமணம் மற்றும் குழந்தை எல்லாம் நெருங்கியவர்களுக்குள் பாதுகாக்கப்பட்ட ஒரு ரகசியமாகவே இருந்தது.  

### மத நம்பிக்கைகள்
ஹிபிங்கில் வளர்ந்த நிலையில், டிலானும் அவரது பெற்றோரும் அந்த பகுதியின் சிறிய ஆனால் நெருக்கமாய் பின்னப்பட்ட யூத சமுதாயத்தின் ஒரு பாகமாக இருந்தனர். ஆயினும், 1970களின் பிற்பகுதி மற்றும் 80களின் ஆரம்ப பகுதிகளில், பாப் டிலான் வெளிப்படையாக கிறிஸ்தவத்திற்கு மாறினார். 1979 ஆம் ஆண்டு ஜனவரி முதல் ஏப்ரல் வரை, கலிபோர்னியாவின் ரெஸிடாவில் உள்ள வினியார்டு ஸ்கூல் ஆஃப் டிசிபிள்சிப்பில் விவிலிய படிப்பு வகுப்புகளில் டிலான் பங்குபெற்றார்.  

1984வாக்கில், டிலான் திட்டமிட்டு தன்னை “மறுபிறப்பு” முத்திரையில் இருந்து விலக்கிக் கொண்டார். *ரோலிங் ஸ்டோன்* இதழின் குர்ட் லோடரிடம் பேசுகையில் அவர் கூறினார்: “நான் மீண்டும் பிறந்ததாய் ஒரு போதும் நான் கூறியதில்லை.அது ஊடக வார்த்தை. நான் ஒரு அறிவொணாவாதியாக இருந்திருப்பதாக நான் நினைக்கவில்லை. எப்போதுமே ஒரு உச்ச சக்தி உண்டு என்றும், இது உண்மை உலகம் அல்ல, வருவதற்கான ஒரு உலகம் இருக்கிறது என்றும் நான் எப்போதுமே சிந்தித்து வந்திருக்கிறேன்.”  

கிறிஸ்தவ இசைத்தொகுப்புகளின் தொடர்ச்சிக்குப்பின், டிலானின் மதநம்பிக்கை ஆய்வுக்குரிய ஒரு பொருளாகவே இருந்து வந்திருக்கிறது. *நியூயார்க் டைம்ஸ்* பத்திரிகையில் செப்டம்பர் 28, 1997 அன்று வெளியான பேட்டி ஒன்றில், செய்தியாளர் ஜோன் பரெலெஸ் கூறுகையில், “எந்த ஸ்தாபகமான மதத்தையும் இப்போது தான் அப்படியே ஏற்றுக் கொண்டிருக்கவில்லை என்பதாய் டிலான் கூறுகிறார்” என்றார்.  

கடந்த 20 வருடங்களில் சபாத் லுபாவிட்ச் இயக்கத்தின் ஒரு ஆதரவாளராய் டிலான் சித்தரிக்கப்பட்டு வந்திருக்கிறார். இதனையடுத்து, பல்வேறு சபாத் கூட்டங்களில் விடுமுறை நாள் சேவைகளிலும் டிலான் ஒரு சில முறைகள் “தலைகாட்டியிருக்கிறார்”.  

டிலான் தனது ஸ்தோத்திர இசைத்தொகுப்புகளில் இருந்தான பாடல்களை தொடர்ந்து கச்சேரிகளில் பாடி வந்திருக்கிறார். அவ்வப்போது பாரம்பரிய மதப் பாடல்களையும் பாடுவார். தனது மத நம்பிக்கை குறித்து அவ்வப்போது கருத்துகளையும் அவர் கூறி வந்திருக்கிறார். 2004 ஆம் ஆண்டில் *60 மினிட்ஸ்* பேட்டியில் எட் பிராட்லி உடன் பேசும்போது, “பொய் சொல்லும்போது நீங்கள் ஒன்று உங்களுக்காய் இரண்டாவதாய் கடவுளுக்காய் என இரண்டு முறை யோசிக்க வேண்டும்” என்றார்.  

2009 அக்டோபர் மாதத்தில், டிலான் *கிறிஸ்துமஸ் இன் தி ஹார்ட்* இசைத்தொகுப்பை வெளியிட்டார். இந்த இசைத்தொகுப்பில் கிறிஸ்தவ பாடல்கள் இடம்பெற்றிருந்தன. “ஓ கம் ஆல் யே ஃபெய்த்புல்” மற்றும் “ஓ லிட்டில் டவுன் ஆஃப் பெத்லேகம்” ஆகிய பாரம்பரிய பாடல்களும் இதில் இடம்பெற்றிருந்தன. இந்த இசைத்தொகுப்பு விற்பனையில் இருந்தான டிலானின் ராயல்டி பணம் அமெரிக்காவில் ஃபீடிங் அமெரிக்கா, இங்கிலாந்தில் க்ரைஸிஸ், மற்றும் உலக உணவுத் திட்டம் ஆகிய தொண்டு அமைப்புகளுக்கு உதவியது. 2004 ஆம் ஆண்டில் *ரோலிங் ஸ்டோன்* இதழின் “எல்லா காலத்திற்குமான மிகப்பெரும் கலைஞர்கள்” பட்டியலில் இவருக்கு இரண்டாவது இடம் அளிக்கப்பட்டது. அத்துடன் அந்த பட்டியலில் மிக உயர்ந்த இடத்தில் இருந்த தனிநபர் கலைஞர் இவர் தான். டிலான் வாழ்க்கைவரலாற்றை எழுதிய ஹோவார்டு ஸௌனெஸ் அதனை விடவும் உயர்ந்த இடத்தில் அவரை இருத்தினார். “கலையில் நுட்பமான திறனுற்ற பிரம்மாண்டமான மனிதர்கள் இருக்கின்றனர் - மோசார்ட், பிகாசோ, ஃபிராங்க் லாயிட் ரைட், ஷேக்ஸ்பியர், டிக்கன்ஸ் போன்றோர். டிலான் இந்த கலைஞர்களின் வரிசையில் இடம்பெறும் தகுதியுற்றவராய் இருக்கிறார்."  

ஆரம்பத்தில் வுடி குத்ரியின் பாடல்கள் மற்றும் ராப்ர்ட் ஜான்சனின் பாடல்வகையில் தனது பாணியை அமைத்துக் கொண்டிருந்த டிலான், 60களின் ஆரம்ப காலத்து நாட்டுப்புற இசைக்கு “செவ்வியல் இலக்கியம் மற்றும் கவிதையின் அறிவுஜீவித்தனத்தை”அளித்து அவற்றில் நவீனப்பட்ட பாடல்வரி நுட்பங்களை அதிகமாய் சேர்த்தார். பால் சைமன் கூறுகையில் டிலானின் ஆரம்ப தொகுப்புகள் நாட்டுப்புற பாடல் வகைகளை ஏறக்குறைய வென்றிருந்ததாக கூறினார்:”[டிலானது] ஆரம்ப பாடல்கள் மிகுந்த செறிவுடன் இருக்கும். ‘ப்ளோயிங்’ இன் தி விண்ட்’ ஒரு வலிமையான மெல்லிசையைக் கொண்டிருக்கும். நாட்டுப்புற பின்னணியிடையே அவர் தன்னை மிகவும் விரிவுபடுத்திக் கொண்டார். கொஞ்ச காலத்திற்கு தன் பாடல்களில் புகுத்திக் கொண்டார்.”  

மைக் மார்குஸியின் வார்த்தைகளில்: 1964 ஆம் ஆண்டின் பிந்தைய காலத்திற்கும் 1966 கோடை காலத்திற்கும் இடையில், டிலான் தனித்துவமாய் தோன்றக் கூடியதொரு படைப்பு அங்கத்தை உருவாக்கினார். அதிர்ச்சிப்படுத்துவதற்கும் ஆறுதல்படுத்துவதற்குமான சக்தியை இந்த இசைத்தொகுப்புகளின் அழகு தக்க வைத்துக் கொண்டிருக்கிறது."  

டிலானின் வரி நுட்பத்தின் ஒரு பாரம்பரியமாக அவரது பாடல்வரிகளுக்கு இலக்கிய விமர்சகர்கள் அதிகமாய் கவனம் செலுத்துவதைக் குறிப்பிடலாம். டிலானின் படைப்பு குறித்து ஒரு 500 பக்க ஆய்வறிக்கையை வெளியிட்ட பேராசிரியர் கிறிஸ்டோபர் ரிக்ஸ் அவரை எலியட், கீத்ஸ் மற்றும் டென்னிசனின் வரிசையில் இருத்தினார். அத்துடன் டிலான் இத்தகைய கடும் வேலைவாங்கும் ஆய்வறிக்கைக்கு தகுதியானவர் தான் என்றும் தெரிவித்தார். முன்னாள் பிரித்தானிய கவிஞரான ஆண்ட்ரூ மோஷன் பாப் டிலானின் பாடல் வரிகள் பள்ளிகளில் படிக்கப் பெற வேண்டும் என்று வாதிட்டார். 1996 ஆம் ஆண்டு முதல், டிலானுக்கு இலக்கியத்திற்கான நோபல் பரிசு வழங்குவதற்கு சுவீடன் அகாதமியில் கல்வியாளர்கள் தொடர்ந்து வலியுறுத்தி வருகிறார்கள்.  

சில வழிகளில் டிலானின் குரல் அவரது பாடல்வரிகளைப் போலவே திடுக்கிடச் செய்வதாய் இருந்தது. நியூயார்க் டைம்ஸ் விமர்சகர் ராபர்ட் ஷெல்டன் டிலானின் ஆரம்ப கால குரல் குறித்து விவரிக்கையில், “கரகரப்பான டேவ் வான் ரோங்கினது குரல் போன்று சரளையில் தீட்டியது போல் இருக்கும்.” சாம் குக்கிடம் இளம் பாபி வோமேக் தனக்கு டிலானின் குரல் பாணி பிடிபடவில்லை என்று கூறுகையில், அதற்கு குக், “இப்போதிருந்து அந்த குரல் எத்தகைய இனிமையாய் இருக்கிறது என்று பார்க்கக் கூடாது. இந்த குரல் உண்மையைச் சொல்கிறது என்ற நம்பிக்கையைக் கொண்டு அதனைப் பார்க்க வேண்டும்” என்று விளக்கமளித்தார். *ரோலிங் ஸ்டோன்* இதழ் தங்களது 2008 “அனைத்து காலத்திற்குமான 100 மாபெரும் பாடகர்கள்” பட்டியலில் டிலானுக்கு ஏழாவது இடம் அளித்தது. போனோ இது குறித்து கருத்து கூறினார்: “தனது பாடல் கலையில் டிலான் ஏராளமான ஆளுமைகளை முயன்று பார்த்திருக்கிறார். ஏனென்றால் அந்த வழியில் தான் அவர் சொல்ல வரும் விஷயத்தை அவர் வெளிப்படுத்துகிறார்.” பல இசைக்கலைஞர்களும் டிலானின் பாதிப்பு குறித்து சாட்சியமளித்துள்ளனர். உதாரணமாக, டிலானைப் பாராட்டிக் கூறும் ஜோ ஸ்ட்ரம்மர் அவர் “பாடல்வரி, மெட்டு, அர்த்த செறிவு, ஆன்மா, ராக் இசையின் ஆழம் இவற்றுக்கான ஒரு வார்ப்புருவை உருவாக்கித் தந்ததாக” குறிப்பிடுகிறார். டிலானின் முக்கியத்துவத்திற்கு ஒப்புதலளித்த மற்ற பெரிய இசைக் கலைஞர்களாக ஜான் லெனான், பால் மெக்கார்ட்னி, நீல் யங், ப்ரூஸ் ஸ்பிரிங்ஸ்டீன், டேவிட் போவி, ப்ரையன் ஃபெரி, ஸைட் பரெட், நிக் கேவ், பாட்டி ஸ்மித், ஜானி மிட்செல், கேட் ஸ்டீவன்ஸ், மற்றும் டாம் வெயிட்ஸ் ஆகியோரைக் குறிப்பிடலாம்.  

அதிருப்தியாளர்களும் உண்டு. பாப் கலாச்சாரத்திற்குள் ஒரு புதிய அர்த்தச்செறிவை அளிப்பதற்கு டிலான் பரவலாய் பாராட்டப் பெறுவது குறித்து, விமர்சகர் நிக் கோன் ஆட்சேபம் தெரிவித்தார்: “டிலானின் லட்சியத்தை என்னால் ஒரு துறவியினுடையதாக, இளம் வயது இறைத்தூதருடையதாக, இன்னும் அவர் போற்றப்படும் பல்வேறு விதங்களிலுமாக காண முடியவில்லை. சுய விளம்பரத்துக்கான பெரிய வரத்துடனான ஒரு சிறு திறமைசாலி என்கிற வகையில் தான் அவரை நான் பார்க்கிறேன்.” இதேபோல், ராக் நட்சத்திரத்தின் ஆளுமையை டிலான் மாற்றி விட்டதாக ஆஸ்திரேலிய விமர்சகர் ஜேக் மார்க்ஸ் தெரிவித்தார்: “டிலான் தான் முரட்டுத்தனமான, போலி மூளையுடன் தோற்றமளிப்பதான விதத்தை கண்டுபிடித்தார் என்பதையோ, அதுமுதல் அது தான் ராக் இசையில் ஆதிக்கம் செலுத்தும் பாணியாக இருக்கிறது, மிக் ஜேகர் முதல் எமினெம் வரை டிலானின் கையேட்டில் இருந்து தான் தங்களைக் கற்பித்துக் கொள்கிறார்கள் என்பதையோ யாரும் மறுக்க முடியாது.”  

1960களில் டிலானின் பாரம்பரியம் என்பது வெகுஜன இசையில் அறிவுஜீவித்தன லட்சியங்களைக் கொண்டு வருவதாக இருந்தது. அப்படித் தான் டிலானும் முன்னெடுத்தார் என்றால், இன்றோ அவர் ஆரம்பத்தில் எழுச்சியுற்ற நாட்டுப்புறக் கலாச்சாரத்தை மாபெரும் வகையில் விரிவுபடுத்திய ஒருவராகத் தான் விவரிக்கப்படுகிறார். *தி வில்லேஜ் வாய்ஸில்* ஜெ. ஹோபெர்மேன் எழுதியது போல, “எல்விஸ் பிறக்காமலே இருந்திருந்தால் கூட, வேறு யாரோ ஒருவர் நிச்சயமாக ராக் அண்ட் ரோல் இசையை இந்த உலகத்திற்கு நிச்சயமாக கொண்டு வந்திருப்பார். ஆனால் பாப் டிலான் விஷயத்தில் அவ்வாறு கூற முடியாது. ”